EkBass/fiwiki-20250220-pages-articles huggingface dataset:
Kalle Haapakoski

Kalle Haapakoski, kirjailijanimeltään Kalle Koski, (2. joulukuuta 1867 Nivala – 16. tammikuuta 1917 Calumet, Michigan, Yhdysvallat) oli suomalainen toimittaja ja kirjailija. Haapakoski oli Fred Karisen omistaman Amerikan Uutiset -lehden toimittajana Calumetissa vuodesta 1893 alkaen. Hän toimi 1898 lyhyen aikaa Calumetissa ilmestyneen suomenkielisen Päivän Uutiset -lehden toimittajana. Keväällä 1901 hän perusti yhdessä John H. Harpetin ja Sanfrid Mustosen kanssa Calumetiin Päivälehti-nimisen sanomalehden, jonka toimitus siirtyi 1914 Duluthiin Minnesotaan. Päivälehti oli pitkään merkittävin Michiganissa ilmestynyt suomenkielinen sanomalehti. Haapakoski oli myös vuonna 1915 Calumetiin perustetun, kaksi kertaa viikossa ilmestyneen Valvoja-lehden toimittajana. == Teoksia == * Liikalapsi, Pohjalaiselle kirj. Kalle Koski. Pohjalainen, Vaasa 1893 * Parantumassa, kirj. Kalle Koski. Otava 1893 * Amerikan Suomalais-siirtolaiskirjallisuutta 1: Runoja, kirjoittanut Kalle Koski. Jaakko Suutala, Calumet, Michigan 1896 * Viattomuuden kirous. Fitchburg, Massachuttes 1904 == Lähteet == * * John Ilmari Kolehmainen: Finnish Newspapers and Periodicals in Michigan, Michigan History Magazine, Vol. 24, 1940, p. 119-127 * Juuso Hirvonen: Michiganin kuparialue ja suomalaiset siirtolaiset. Duluth 1920, s. 49-50 == Aiheesta muualla == * Vapaasti ladattavia Kalle Haapakosken e-kirjoja Project Gutenbergiltä ja Projekti Lönnrotilta Luokka:Suomalaiset kirjailijat Luokka:Suomalaiset toimittajat Luokka:Amerikansuomalaiset henkilöt Luokka:Vuonna 1867 syntyneet Luokka:Vuonna 1917 kuolleet
Farouk Ben Mustapha

Farouk Ben Mustapha (, s. 1. heinäkuuta 1989 Biserta) on tunisialainen jalkapallomaalivahti. Hän edustaa Saudi-Arabian valioliigassa pelaavaa Al- Shabab Riyadhia. == Seurajoukkueura == Ben Mustapha aloitti ammattilaisuransa CA Bizertin edustusjoukkueessa kaudella 2007-2008. Hän vietti kaksi kautta Hassen Bejaouin varamaalivahtina. Bejaoui siirtyi vuonna 2009 ES Zarzisiin, ja Ben Mustapha nousi joukkueensa ykkösmaalivahdiksi kaudella 2009-2010. ===Club Africain=== Heinäkuussa 2014 Ben Mustapha siirtyi kolmen vuoden sopimuksella Club Africainiin.Tunisie-Football: Farouk Ben Mustapha au Club africain kapitalis.com 3.7.2014 Viitattu 5.7.2014 Avauskaudellaan hän torjui joukkueensa Tunisian mestariksi kahden pisteen erolla toiseksi tulleeseen Esperanceen. Ben Mustapha pelasi kauden aikana 30 ottelua ja päästi 18 maalia taakseen. Toisella kaudella hän pelasi vain kymmenen ottelua ja Club Africain sijoittui Tunisian pääsarjassa kuudenneksi. Kolmannella kaudellaan Ben Mustapha sai enemmän peliaikaa ja pelasi kauden aikana 22 pääsarjaottelua. Sarja oli muutettu kahteen lohkoon, joista kolme parasta pääsisivät loppusarjaan. Club Africain sijoittui omassa lohkossaan toiseksi ja loppusarjassa kolmanneksi. Ben Mustapha oli voittamassa myös Tunisian cupin mestaruutta Club Africainille. ===Al-Shabab=== Heinäkuussa 2017 Ben Mustapha siirtyi Saudi-Arabiaan Al-Shabab Riyadhin joukkueeseen. Hän pelasi avauskaudellaan 26 ottelua ja joukkueensa sijoittui kymmenenneki pääsarjassa. == Maajoukkueura == Ben Mustapha on pelannut Tunisian alle 20- ja 21-vuotiaiden maajoukkueissa. Lokakuussa 2009 hänet nimettiin ensimmäistä kertaa Tunisian A-maajoukkueeseen Keniaa ja Saudi-Arabiaa vastaan pelattaviin MM-karsinta- ja harjoitusotteluihin.Tunisia name qualifier squad Football 365 5.10.2009 Viitattu 16.10.2009 Ben Mustapha toimi molemmissa otteluissa varavahtina ja pelasi ensimmäisen ottelunsa 15. elokuuta 2012 ystävyysottelussa Irania vastaan. Ottelu päättyi 2–2. Kesäkuussa 2018 Ben Mustapha valittiin Tunisian maajoukkueeseen 2018 MM-kilpailuihin Venäjälle.Tunisia World Cup squad: Leicester City’s Benalouane in 23-man squad bbc.co.uk Viitattu 17.6.2018 Hän pelasi avausottelussa Englantia vastaan tultuaan vaihdosta kentälle loukkaantuneen Mouez Hassenin tilalle. Ben Mustapha jatkoi myös ykkösvahdin roolissa toisessa ottelussa Belgiaa vastaan. == Saavutukset == *Tunisian mestaruus: 2015 *Tunisian cup: 2013, 2017 *CHAN- mestaruus: 2011 == Lähteet == Luokka:Tunisialaiset jalkapallomaalivahdit Luokka:Vuonna 1989 syntyneet Luokka:Elävät henkilöt
Sound of God’s Absence

Sound of God’s Absence on jyväskyläläisen Manufacturer's Priden toinen studioalbumi. Albumista on myös julkaistu rajallinen 1 000 painoksen digipak- versio, joka sisältää live-taltioinnin, musiikkivideoita ja making of Dahlia- dokumentin. == Kappaleet == # # # # # # # # # # # # Murder Mandate on julkaistu ilmaisena nettisinglenä yhtyeen sivuilla. == Kokoonpano == * Mikko Ahlfors – laulu * Teemu Liekkala – kitara * Ristomatti Rinne – basso * Ville Sivonen – rummut * Janne Niskanen – kosketinsoitin * Antti Lampinen – kosketinsoitin, musiikkiohjelmointi === Vierailevat muusikot === * Mikko Kotamäki (Swallow The Sun) – laulu kappaleessa Stillborn Messiah * Arto Linkotie – taustalaulu kappaleessa Murder Mandate == Arvostelut == * Desibeli.net: Desibeli.net: Levyarvio * Hifimaailma: suopeaHifimaailma: Levyarvio * Lammaszine: ristiriitainenLammaszine: Levyarvio == Lähteet == == Aiheesta muualla == * Albumin esittely Manufacturer's Priden sivustolla Luokka:Vuoden 2009 albumit Luokka:Manufacturer’s Priden albumit
HMS Bellona (1909)

HMS Bellona oli Britannian kuninkaallisen laivaston Boadicea-luokan tiedusteluristeilijä, joka palveli ensimmäisessä maailmansodassa. Luokan alukset poistettiin 1912 hävittäjälaivueiden johtoalusten paikalta, kun Acorn- luokan hävittäjät osoittautuivat nopeammiksi. == Valmistus == Alus tilattiin Pembroken telakalta, missä köli laskettiin 5. kesäkuuta 1908. Alus laskettiin vesille 20. maaliskuuta 1909 ja otettiin palvelukseen helmikuussa 1910. == Palvelus == Palvelukseen otettaessa alus liitettiin 2. hävittäjälaivueeseen johtoalukseksi, missä tehtävässä se oli aina vuoteen 1912. Alus liitettiin elokuussa 1914 ensimmäisen maailmansodan syttyessä Suureen laivastoon, jossa sitä ei kuitenkaan liitetty mihinkään viirikköön, vaan se palveli erillisyksikkönä. Alus osallistui Suuren laivaston mukana Skagerrakin taisteluun, jonka aikana se oli sivummalla osallistumatta varsinaiseen tulitoimintaan.Conway's s. 50 Kesäkuussa 1917 alus muutettiin nopeaksi miinalaivaksi ja se laski kaikkiaan 306 miinaa neljällä miinoitusmatkalla. Sodan jälkeen Bellona todettiin vanhentuneeksi, jolloin se sijoitettiin reserviin. Alus poistettiin palveluksesta 1919 ja se myytiin romutettavaksi 9. toukokuuta 1921 Wardille Lelantiin. ==Lähteet== * * ===Viitteet=== Luokka:Boadicea-luokan risteilijät Luokka:Yhdistyneen kuningaskunnan ensimmäisen maailmansodan risteilijät
Disco Freestyle

Disco Freestyle on yksi disco dancen laji, johon sisältyy akrobatiaa toisin kuin perinteiseen disco danceen. Muuten kaikki säännöt ovat samat disco dancessa ja disco freestylessä. Musiikkin tempo 132-140 biittiä minuutissa. Suorituksessa korostuvat rytmiikka, liikkeiden ja askelkuvioiden monipuolisuus, persoonallisuus ja omaperäisyy sekä jalanheitot, spagaatit, piruetit hypyt, illuusiot, ym. ovat sallittuja. Näiden lisäksi disco freestylen akrobatiaosuus, jossa keho menee pitkittäissuunnassa akselinsa ympäri eli muun muassa perhosvoltit, puolivoltit ja voltit. Tanssisarjoissa vaaditaan paljon nopeutta, notkeutta, voimaa ja energisyyttä, joka tulee välittyä myös katsojille. International Dance Organization järjestää vuosittain lajin kilpailuja aina MM-kisoihin asti, SM-kisat järjestää vuosittain Finnish Dance Organization. Vuoden 2010 disco dancen SM-kisat järjestettiin Turussa. Suomalaisia, jotka ovat yltäneet Disco Freestylessä mitalisijoille EM- ja MM-kilpailuissa ovat: *Sari Louko Disco Freestyle EM 2.sija Vuonna 1987 *Sari Louko Disco Freestyle MM 2.sija Vuonna 1988 *Sari Louko Disco Freestyle EM 2.sija Vuonna 1988 *Sari Louko Disco Freestyle MM 3.sija Vuonna 1990 *Mikko Ahlgren Disco Freestyle MM 1.sija Vuonna 1995 *Liisa Mäkinen Disco Freestyle MM 2.sija Vuonna 2000 *Janina Ilkka Disco Freestyle EM 2.sija Vuonna 2008 *Janina Ilkka Disco Freestyle EM 3.sija Vuonna 2009 *Lotta Stenlund Disco Freestyle EM 1.sija Vuonna 2009 *Mette Palkoranta Disco Freestyle EM 1. sija Vuonna 2016 *Mette Palkoranta Disco Freestyle EM 3. sija Vuonna 2017 *Mette Palkoranta Disco Freestyle MM 1. sija vuonna 2022 == Aiheesta muualla == *http://www.fdo.fi Luokka:Tanssi
Get Lucky (Mark Knopflerin albumi)

__NOTOC__ Get Lucky on Mark Knopflerin kuudes sooloalbumi. Se julkaistiin 14.syyskuuta 2009 Euroopassa ja päivää myöhemmin Yhdysvalloissa. Albumi ylsi Yhdysvalloissa Billboard 200 -listan sijalle 17.Billboard: Mark Knopfler – Chart history Niin ikään Suomessa se debytoi virallisen albumilistan sijalla 17. == Kappaleet == # # # # # # # # # # # # == Arvostelut == * Metacritic: 63/100Metacritic: Get Lucky by Mark Knopfler * Allmusic: Allmusic review * Rolling Stone: Rolling Stone: Album review == Aiheesta muualla == * Get Lucky discogs.com -sivustolla == Lähteet == Luokka:Vuoden 2009 albumit Luokka:Mark Knopflerin albumit
Soutustadion (Helsinki)

thumb|220px|Soutustadion nähtynä Hietaniemestä. Soutustadion on Taivallahdella Helsingin Taka-Töölössä sijaitseva stadion. Se rakennettiin vuosina 1938–1940 Helsingin tulevien olympiakisojen melonta- ja soututapahtumia varten. Stadionin suunnitteli arkkitehti Hilding Ekelund. Soutustadion rakennettiin Helsingille myönnettyjä vuoden 1940 olympiakisoja varten,XII Olympia Helsinki, kisapaikat: Soutustadion jotka jouduttiin kuitenkin perumaan sodan vuoksi. Stadionin kilpailuradan pituus oli 2 000 metriä ja syvyys joka kohdassa yli kaksi metriä. Vuonna 1939 valmistuneessa, maalilinjan läheisyyteen sijoitetussa katetussa katsomossa oli 1 000 istumapaikkaa, mutta stadionin kaikille yleisöpaikoille arvioitiin mahtuvan yhteensä 4 500 katsojaa. Soutustadion oli altis tuulisuudelle, minkä vuoksi olympiakisojen ajaksi suunniteltiin jäänmurtajien ankkuroimista tuulen suojaksi läheisen Lauttasaaren sillan kupeeseen. Vuoden 1952 olympiakisojen lähestyessä stadion todettiinkin lopulta liian tuuliseksi soutukilpailujen järjestämiseen, ja Meilahteen rakennettiin väliaikainen soutustadion. Taivallahden Soutustadionilla järjestettiin sen sijaan melontakilpailut. Soutustadion on maamerkki Taivallahden rantabulevardin, Merikannontien varrella, ja se on yhä vilkkaassa käytössä. Stadionin läheisyydessä sijaitsevissa tiloissa harrastetaan puuvene- ja olympialuokan soutua ympäri vuoden. Avovesikauden ulkopuolella voi harrastaa sisäsoutua ja kesäisin voi ottaa osaa kaikille avoimeen soutukouluun. Stadionilta voi myös vuokrata esimerkiksi kirkkoveneitä ja saada opastusta niiden käyttöön. Stadionin soutupaviljonkia voidaan käyttää lisäksi erilaisiin juhlatapahtumiin, kuten hääjuhliin. Talvisin Soutustadionilla ylläpidetään avantouintipaikkaa ja viereisessä soutuvajassa voi harrastaa ohjattua sisäsoutuspinningiä. Stadionin arkkitehtonisesti arvokas katsomo on pitkään ollut suljettuna yleisöltä, mutta sen avaamista jonkinlaiseen yleisökäyttöön on esitetty. Suomen Docomomo-työryhmä on valinnut soutustadionin modernismin suomalaisten muistomerkkien listalle. Soutustadion asetettiin keväällä 2022 käyttökieltoon sortumavaaran vuoksi. Katoksesta ja seinistä löytyi halkeamia. 1990-luvun lopulla rakenteen vahvistussuunnitelmat laatinut insinööri ei usko sortumavaaraan.Seppo Mölsä, Helsingin Soutustadionin katsomo-osan lippa kestää vielä toiset 25 vuotta Rakennuslehti 3.3.2022 viitattu 8.6.2022 ==Lähteet== * Helsingin olympialaiset: Kilpailupaikat * Soutustadion – Taivallahden idyllinen maamerkki * Docomo Suomi Finland ===Viitteet=== Luokka:Helsingin urheilupaikat Luokka:Melonta kesäolympialaisissa 1952 Luokka:Taka-Töölö Luokka:Valtakunnallisesti merkittävät rakennetut kulttuuriympäristöt Suomessa
Osmiumtetroksidi

Osmiumtetroksidi on kemiallinen yhdiste, jonka kaava on OsO4. Sitä syntyy varsinkin hienojakoisen osmiumjauheen hapettuessa ilman hapen vaikutuksesta. Sitä käytetään väriaineena elektronimikroskooppikuvauksessa kontrastin parantamiseksi ja alkeenien hapettamiseen dioleiksi yhdessä N-metyylimorfoliini-N-oksidin tai eräiden muiden ko-hapettimien kanssaChristen M. Giandomenico :Platinum-Group Metals, Compounds, Kirk-Othmer Encyclopedia of Chemical Technology, John Wiley & Sons, New York, 2000. Viitattu 01.07.2013 . Se on erittäin myrkyllistä. Pieninäkin annoksina se on paikallisesti sekä iholla että hengitysteissä ärsyttävää. Sen tiedetään aiheuttavan pysyviäkin sarveiskalvon vaurioita ja keuhkotulehduksia. Eläinkokeissa se on aiheuttanut keuhkoödeemaa ja kuolemia. == Lääkkeenä == Osmiumtetroksidia eli niin sanottua osmiumhappoa on käytetty yhdessä kortikosteroidien kanssa nivelreuman hoitoon valikoiduissa tapauksissa kemiallisen synovektomian menetelmänä, eli sillä on pyritty tuhoamaan paikallisesti kipeytyneitä, sairauden runtelemia polvinivelen pehmytosia, erityisesti nivelvoidekalvoja. Kunnollinen näyttö tämän hoidon tehokkuudesta puuttuu. == Lähteet == == Aiheesta muualla == * Luokka:Oksidit Luokka:Osmiumyhdisteet Luokka:Lääkkeet
Juha-Pekka Ketola

Juha-Pekka Ketola (s. 21. tammikuuta 1983 Rauma) on suomalainen pelaajauransa lopettanut jääkiekkoilija. Hän on Rauman Lukon kasvatti, mutta pelasi SM- liigauransa Porin Ässissä. Hän pelasi siellä vuosina 2003–2005 83 ottelua ja teki niissä tehot 3+1=4 ja keräsi 62 jäähyminuuttia. New York Islanders varasi Ketolan NHL:n varaustilaisuudessa 2001 yhdeksännellä kierroksella. Hän on kaikkien aikojen toiseksi suurimmalla numerolla (287.) NHL:ään varattu suomalainen. Suurin on vuotta aikaisemmin varatulla Lauri Kinoksella, joka varattiin numerolla 293. NHL-varauksen jälkeen Ketola siirtyi Lukosta QMJHL- joukkue Sherbrooke Castorsiin kaudeksi 2001–2002. Hän palasi Lukkoon kaudeksi 2002–2003, mutta pelasi ainoastaan A-nuorissa, kunnes siirtyi loppukaudeksi pelaamaan Mestistä Uudenkaupungin Jää-Kotkiin. Ketola siirtyi Porin Ässiin kaudeksi 2003–2004 try-outin kautta. Hän pelasi Ässissä myös kauden 2004–2005. Ketola teki syyskuussa 2005 ns. "kuukausi kerrallaan" -sopimuksen Kajaanin Hokin kanssa, mutta teki lokakuussa loppukauden kattavan sopimuksen. Ketolan piti siirtyä kaudeksi 2006–2007 CHL:ään, mutta pelasi kautensa Ranskan 1. divisioonassa, jossa hän lopetti uransa. Uransa jälkeen Ketola siirtyi opiskelemaan. ==Maajoukkue== Ketola pelasi alle 18-vuotiaiden MM-kisoissa 2001 ja voitti pronssia. ==Tilastot== 2001–2002 Sherbrooke Castors QMJHL 67 8 27 35 58 – – – – – 2002–2003 Jää-Kotkat Mestis 6 2 0 2 35 – – – – – 2003–2004 Ässät SM-liiga 44 2 1 3 34 – – – – – 2004–2005 Ässät SM-liiga 39 1 0 1 28 2 0 0 0 2 2005–2006 Hokki Mestis 39 6 6 12 60 1 0 0 0 0 2006–2007 HC Neuilly-sur-Marne Ranska I 18 7 7 14 116 – – – – – 2 kautta yhteensä SM-liiga 83 3 1 4 62 2 0 0 0 2 ==Lähteet== *Jatkoaika.com Luokka:Suomalaiset jääkiekkoilijat Luokka:Vuonna 1983 syntyneet Luokka:Elävät henkilöt
Magnus Carlson

Magnus Carlson (s. 1968 Tukholma) tunnetaan parhaiten Weeping Willows yhtyeen solistina, mutta hän myös kirjoittaa ja säveltää kappaleita. Carlson on julkaissut myös sooloalbumeita, joista ensimmäiset olivat Allt är bara du, du, du (2001) ja Ett kungarike för en kram (2003). == Albumeita == * 2001 - Allt är bara du, du, du * 2003 - Ett kungarike för en kram Luokka:Ruotsalaiset säveltäjät Luokka:Ruotsalaiset laulajat Luokka:Vuonna 1968 syntyneet Luokka:Elävät henkilöt
Naturi Naughton

Naturi Cora Maria Naughton (s. 20. toukokuuta 1984 East Orange, New Jersey, Yhdysvallat) on yhdysvaltalainen laulaja ja näyttelijä. Hän lauloi aikaisemmin yhtyeessä 3LW. Naughton on näytellyt muun muassa elokuvissa Fame, Step Sisters ja Notorious. Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Vuonna 1984 syntyneet Luokka:Elävät henkilöt
Long Cold Winter

Long Cold Winter on yhdysvaltalaisen glam rock -yhtye Cinderellan toinen studioalbumi. Albumi on myynyt tähän mennessä kolminkertaista platinaa, ja albumi onkin merkittävimpiä teoksia glam rockin mittapuulla. Vuoden loppuun mennessä levyä oli myyty Yhdysvalloissa 2 miljoonaa kappaletta. Albumilta julkaistiin neljä singleä, jotka kaikki sijoittuivat Yhdysvaltojen Billboard Hot 100 listalle. "Don't Know What You Got (Till It's Gone)" sijoittui listan sijalle #12 ollen Cinderellan kaikkein aikojen menestynein single. "The Last Mile" oli korkeimmillaan sijalla #36, "Coming Home" otti listapaikan #20, ja single "Gypsy Road" oli korkeimmillaan listan sijalla #51. Kaikki kappaleet olivat listoilla vuoden. Laulajakitaristi Tom Keiferin mukaan albumin 80-luvun rehvastelukappaleiden lisäksi albumi nojaa myös 70-luvun klassiseen rockiin, kuten The Rolling Stonesiin,Bad Companyyn, Led Zeppeliniin ja Deep Purpleen. Albumin kaikki kappaleet ovat laulajakitaristi Tom Keiferin käsialaa lukuun ottamatta kappaletta "If You Don't Like It", jonka Keifer kirjoitti Eric Brittinghamin kanssa. == Kappalelista == # # # # # # # # # # == Kokoonpano == *Tom Keifer - laulu, akustinen, sähkö ja Steel-kitara, huuliharppu *Eric Brittingham - bassokitara *Jeff LaBar - kitara *Fred Coury - rummut ==Lähteet== Luokka:Vuoden 1988 albumit Luokka:Cinderellan albumit
Patsy Cline

Patsy Cline (oikealta nimeltään Virginia Patterson Hensley, 8. syyskuuta 1932 – 5. maaliskuuta 1963) oli yhdysvaltalainen countrymuusikko ja yksi 1960-luvun kuuluisimmista laulajista. Hän kuoli lento-onnettomuudessa vuonna 1963 vain 30-vuotiaana juuri läpimurtonsa kynnyksellä. Hänellä on tähti Hollywood Walk of Famellä. Vuonna 1985 valmistui Karel Reiszin ohjaama elämäkertaelokuva Sweet Dreams, jossa pääosaa esitti Jessica Lange. Hänen levytystuotannostaan on julkaistu muun muassa kokoelma-albumi The Country Hall of Fame (1979). == Aiheesta muualla == * Luokka:Yhdysvaltalaiset countrymuusikot Luokka:Hollywood Walk of Fame Luokka:Vuonna 1932 syntyneet Luokka:Vuonna 1963 kuolleet
Henry Blount

Henry Blount (s. 1602 Hertfordshire, Englanti – 9. lokakuuta 1682) oli englantilainen kirjailija ja matkailija. Blount opiskeli St Albans Schoolissa Hertfordshiressä, Trinity Collegessa Oxfordissa ja Gray's Innissä Lontoossa. Blount teki lyhyet matkat Italiaan, Ranskaan ja Espanjaan, ennen kuin lähti Venetsiasta toukokuussa 1634 purjehtimaan kaleerillaan Adrianmerelle. Blount rantautui Spalatossa, josta hän jatkoi Dinaaristen alppien yli Sarajevoon. Sarajevosta Blount matkusti kolmessa päivässä osmaniarmeijan kanssa Belgradiin. Osmaniarmeija oli matkalla taistelemaan Puolaa vastaan. Belgradista Blount jatkoi edelleen Sofian ja Hadrianopoliksen kautta Konstantinopoliin. Tähän mennessä aikaa oli kulunut 52 päivää. Konstantinopolissa Blount viipyi viisi päivää, jonka jälkeen hän lähti osmanilaivaston kyydissä Egyptiin. Egyptissä hän kävi Kairossa, Aleksandriassa, Al-Fayyumissa ja Gizassa. Egyptistä Blount palasi ranskalaisaluksen kyydissä ensin Palermoon, Sisilian saarelle, josta hän jatkoi matkaansa Roomaan ja josta edelleen takaisin Englantiin Firenzen, Bolognan ja Venetsian kautta. Englannissa kuningas Kaarle I löi Blountin ritariksi. Vuosina 1642–1651 käydyssä Englannin sisällissodassa Blount taisteli rojalistien puolella. Blount avioitui Hester Wanen kanssa ja he saivat muun muassa pojat Charles Blountin ja Sir Thomas Pope Blountin. Sir Peter Lely maalasi Blountista muotokuvan, joka on nykyisin esillä National Portrait Galleryssä Lontoossa. == Tuotanto == * == Lähteet == == Aiheesta muualla == Luokka:Brittiläiset tutkimusmatkailijat Luokka:Brittiläiset kirjailijat Luokka:Matkakirjailijat Luokka:Vuonna 1602 syntyneet Luokka:Vuonna 1682 kuolleet
Sejm 1773

Vuosien 1773–1775 sejm eli Puolan valtiopäivät tunnetaan myöhemmässä historiankirjoituksessa myös nimellä jaon sejm (). Nimitys tulee siitä, että Puolan kuningaskunnan ja Liettuan suuriruhtinaskunnan valtiopäivät hyväksyi juridisesti Puolan ensimmäistä jakoa tarkoittavan sopimuksen. Sopimuksella oli myös vastustajia. Kuitenkin Barin konfederaation kapinan hävinneiden oli suostuttava Itävallan keisarikunnaksi myöhemmin muuttuvan Pyhän saksalais- roomalaisen keisarikunnan, Preussin kuningaskunnan ja Venäjän keisarikunnan ehtoihin. ==Katso myös== *sejm Repninowski (1767–1768) luokka:Puolan historia luokka:Liettuan historia luokka:Sejm luokka:Liettuan politiikka Luokka:1770-luku
Night Songs

Night Songs on yhdysvaltalaisen glam rock -yhtye Cinderellan debyyttialbumi. Albumi sijoittui julkaisunsa jälkeen Yhdysvaltain listan kolmannelle sijalle, jolla oli puoli vuotta. Albumin tunnetuin kappale on ”Nobody’s Fool”, jolla vierailee Jon Bon Jovi. Singleinä levyltä julkaistiin ”Shake Me”, ”Nobody’s Fool” ja ”Somebody Save Me”. Kaikki kappaleet julkaistiin myös musiikkivideoina, ja vuonna 1987 julkaistiin videokokoelma Night Songs – The Videos. Kiertueella Cinderella oli esimerkiksi Bon Jovin Slippery When Wet -kiertueen lämmittelijänä. Kiertueen Philadelphian konsertin päätettiin yleensä kappaleeseen ”Back Home Again”. == Kappalelista == # # # # # # # # # # == Kokoonpano == *Tom Keifer – laulu, kitara, piano *Eric Brittingham – bassokitara *Jeff LaBar – kitara *Fred Coury – rummut *Jon Bon Jovi – taustalaulu kappaleissa 4 ja 8 ==Lähteet== Luokka:Vuoden 1986 albumit Luokka:Vuoden 1986 esikoisalbumit Luokka:Cinderellan albumit
Heartbreak Station

__NOTOC__ Heartbreak Station on yhdysvaltalaisen glam rock -yhtye Cinderellan kolmas studioalbumi. Albumi julkaistiin 20. marraskuuta 1990. Levyn klassikkokappaleista huolimatta albumi ei enää ollut kykenevä saavuttamaan edeltäjiensä suosiota. Laulajakitaristi Tom Keifer on kertonut, että albumi on hänen henkilökohtainen lempialbumi Cinderellan studiolevyistä. Singlet "Shelter Me" oli listan sijalla 36, "Heartbreak Station" oli sijalla 44, ja "The More Things Change" ei sijoittunut listoille. Albumi nousi Yhdysvalloissa Billboard 200 -listan sijalle 19. == Kappaleet == # # # # # # # # # # # == Arvostelut == * AllMusic: AllMusic review == Lähteet == Luokka:Vuoden 1990 albumit Luokka:Cinderellan albumit
Sejm 1767

Sejm oli Puolan valtiopäivät vuosina 1767–1768. Niistä käytettävä nimitys (Reprinin sejm, puolaksi sejm Repninowski) tulee siitä, että vastauksena edelliseen sejmiin Venäjä keisarikunnan prinssi ja kenraalimajuri Nikolai Reprin ajoi Puolan kuningaskunnan ja Liettuan suuriruhtinaskunnan valtiopäivillä määrätietoisesti Venäjän keisarikunnan etua. Nikolai Reprinin tavoitteena oli estää Puolan yleensä venäläismielisenä valitun Stanislaus II Poniatowskin edeltäneissä sejmeissä 1764–1766 ajamia tavoitteita vahvistaa keskusvaltaa. Kehitys johti vähitellen Barin konfederaation kapinaan ja Puolan ensimmäiseen jakoon. ==Katso myös== *Sejm luokka:Puolan historia luokka:Liettuan historia luokka:Sejm luokka:Liettuan politiikka Luokka:1760-luku
Riina Rekilä

Riina Rekilä (s. 1981 Himanka) on suomalainen eläinlääkäri ja ravivalmentaja. == Menestys ravikilpailuissa == Rekilän tunnetuimmat kilpahevoset Suomessa ovat olleet lämminveritamma Phoenix Hornline ja ruuna Baron Crown, joka kilpaili kaikkiaan 189 kertaa. Suomen Ravinaisten Liitto ry valitsi Rekilän vuoden 2005 ravinaiseksi. Startteja Rekilälle on kerääntynyt vuosina 1997–2008 yhteensä 520, joista hän on ajanut 99 voittoa, 96 kakkos- ja 47 kolmossijaa voittoprosentilla 19. Rekilä on muutti 2000-luvun puolivälissä Kanadaan, jossa hän valmensi hevosiaan. Vuoden 2009 arvokkain voitto tuli lokakuussa kaksivuotiaalla tammalla Random Destiny, joka voitti Ontario Sire Stakes Goldin finaalin Windsor Racewaylla Kanadassa. Tamma oli jo karsintavoittaja ja voitti finaalin kilometriajalla 14,2 js ansaitsi 65 000 Kanadan dollaria (noin 42 000 euroa). Keväällä 2010 Rekilä voitti Random Destinyllä OSS Gold -finaalin Mohawkin radalla ajalla 11,7a, ykköspalkinto finaalissa oli 65 000 Kanadan dollaria. Nykyään tamma kilpailee Overseas Farm Ltd:n nimissä. Heinäkuussa Rekilän ohjastama ja valmentama tamma Christiana Hanover voitti kolmevuotiaiden tammojen PaSS-lähdön Pocono Downsissa uudella kolmevuotiaiden tammojen rataennätyksellä 10,7a. Samalla Rekilästä tuli ensimmäinen naisohjastaja, jolla on Poconon rataennätys hallussaan. Rekilä palasi Suomeen 2010-luvun puolivälissä ja alkoi pitämään Wania Racing -nimistä ravitallia. Hänen kasvattamansa vuonna 2019 syntynyt Tetrick Wania juoksi 2021 useita kaksivuotiaiden lämminveristen Suomen ennätyksiä ja voitti Ruotsissa useita kilpailuja ylivoimaisesti. Rekilä myi hevosen useilla miljoonilla euroilla saksalaiselle suurhevosenomistajalle marraskuussa 2021. Luokka:Suomalaiset eläinlääkärit Luokka:Suomalaiset raviohjastajat Luokka:Vuonna 1981 syntyneet Luokka:Elävät henkilöt Luokka:Suomalaiset ravivalmentajat
Ykkösen kausi 1995

Ykkösen kausi 1995 oli Suomen jalkapallon toiseksi korkeimman sarjatason kausi. Kausi pelattiin 14 joukkueen kaksinkertaisena sarjana. Sarjan voittaja Inter nousi suoraan VeikkausliigaanJalkapallokirja 1996 s.423. Toiseksi sijoittunut Kotkan Työväen Palloilijat pelasi kaksiosaisen karsinnan liigapaikasta Veikkausliigassa sijalle 11. sijoittunutta Mikkelin Palloilijoita vastaan. MP säilytti liigapaikkansa. Kaksi viimeistä putosivat suoraan KakkoseenJalkapallokirja 1996 s.424. Kaudeksi 1996 sarja muutettiin kahdeksi 10 joukkueen lohkoksi. ==Sarjataulukko== Sijoitus Joukkue Ottelut Voitot Tasapelit Häviöt Maaliero Pisteet 1\. Inter, Turku 26 17 5 4 63–20 56 2\. KTP, Kotka 26 11 9 6 45–37 42 3\. Kultsu, Joutseno 26 12 5 9 29–33 41 4\. Reipas, Lahti 26 11 7 8 34–36 40 5\. KePS, Kemi 26 9 11 6 48–35 38 6\. P-Iirot, Rauma 26 11 5 10 44–48 38 7\. K-Team, Hämeenlinna 26 8 10 8 42–37 34 8\. FC Kontu 1, Helsinki 26 7 13 6 39–38 34 9\. Gnistan, Helsinki 26 7 13 6 28–27 34 10\. GBK, Kokkola 26 8 10 8 36–44 34 11\. Rakuunat, Lappeenranta 26 8 7 11 34–38 31 12\. KuPS, Kuopio 26 6 7 13 27–36 25 13\. PV Kokkola, Kokkola 26 5 9 12 28–36 24 14\. PP-70, Tampere 26 3 7 16 24–56 16 1) Lähteessä esitetään KontU, mutta nimi oli muuttunut jo kaudelle 1994 FC Kontu:ksi == Yleisömäärät == Seura Ottelut Yleisömäärä Yleisökeskiarvo KTP 13 10 330 795 KuPS 13 10 045 773 GBK 13 8 760 674 Inter 13 8 596 661 K-Team 13 6 419 494 Reipas 13 5 948 458 Rakuunat 13 5 643 434 P-Iirot 13 5 494 423 PV Kokkola 13 5 257 404 KePS 13 4 904 377 Kultsu 13 4 346 334 Gnistan 13 3 637 280 FC Kontu 13 2 113 163 PP-70 13 2 061 159 Yhteensä 182 83 553 459 Jalkapallokirja 1996 s.352 ==Karsinta liigapaikasta== *KTP – MP 0–1, yl. 2850 *MP – KTP 2–0, yl. 1750 Mikkelin Palloilijat (Liigassa sijalla 11.) säilytti liigapaikkansa yhteismaalein 3–0.Jalkapallokirja 1996 s.336 ==Lähteet== Luokka:Ykkösliigan kaudet Luokka:Jalkapallosarjojen kausi 1994–1995/1995
Poul Henningsen

Poul Henningsen (9. syyskuuta 1894 Ordrup, Tanska – 31. tammikuuta 1967 Hillerød, Tanska) oli tanskalainen arkkitehti, muotoilija ja kriitikko. Tanskassa häneen viitataan usein pelkästään nimellä PH. Henningsen työskenteli Kööpenhaminassa itsenäisenä arkkitehtina vuodesta 1920 eteenpäin. Hän suunnitteli mm. useita asuinrakennuksia, tehtaan, osan Tivolista ja kahden teatterin sisätilat. Samaan aikaan Henningsen kirjoitti myös artikkeleita useisiin sanomalehtiin ja sarjajulkaisuihin. Lisäksi hän käsikirjoitti revyitä kööpenhaminalaisteattereihin, kirjoitti runoja ja toimitti kulttuurilehteä Kritisk Revy. Vuonna 1924 Henningsen suunnitteli valaisimen, joka tunnettiin myöhemmin ensimmäisenä PH-valaisimena. Varjostin oli suunniteltu tieteellisen analyysin pohjalta. Varjostimen koko, muoto ja sijainti vaikuttavat valon jakautumiseen ja määrään. Henningsen käytti myöhemmissäkin valaisimisissaan tämän ensimmäisen PH-valaisimen suunnitelmien periaatteita. Henningsenin suunnittelema valaisinten varjostinjärjestelmä valittiin vuonna 2006 maan kulttuurikaanoniin yhtenä taideteollisuuden edustajana.PH’s skærmsystem , Kulturkanonen, Kulturministeriet, sivu 066. Henningsenin äiti oli kirjailija Agnes Henningsen. == Lähteet == == Aiheesta muualla == Luokka:Tanskalaiset arkkitehdit Luokka:Tanskalaiset muotoilijat Luokka:Vuonna 1894 syntyneet Luokka:Vuonna 1967 kuolleet
Andreas Beck

Andreas Beck (s. 13. maaliskuuta 1987 Kemerovo, Kemerovon alue, Neuvostoliitto) on saksalainen jalkapalloilija. Hän edustaa belgialaista KAS Eupenia ja on pelannut myös Saksan jalkapallomaajoukkueessa. Aiemmin hän on edustanut VfB Stuttgartia, TSG 1899 Hoffenheimia ja turkkilaista Beşiktaşia. Beck on pelipaikaltaan puolustaja. == Lähteet == Luokka:Saksalaiset jalkapalloilijat Luokka:Vuonna 1987 syntyneet Luokka:Elävät henkilöt
Antti Sajantila

Antti Juhani Sajantila (28. maaliskuuta 1963, Helsinki)Suomen lääkärit 1997, Suomen lääkäriliitto 1998, ISBN 951-9433-36-8. on Helsingin yliopiston oikeuslääketieteen professori. Sajantila sai Perun katolisen yliopiston (Pontificia Universidad Católica del Perú) kunniaprofessorin arvon 2009 merkittävästä työstään oikeuslääketieteellisen antropologian alalla. Professori Helena Ranta ja professori Antti Sajantila selvittivät yhteistyössä Perun totuuskomission kanssa mahdollisuuksia tutkia joukkohautoja, jotka syntyivät Perun sisäisissä selkkauksissa vuosina 1980–2000.Helsingin yliopiston tiedote. Nuorempana Sajantila harrasti koripalloa Tapiolan Hongassa, hänen veljensä Martti Sajantila eteni koripallourallaan aina maajoukuueeseen saakka. ==Lähteet== ==Aiheesta muualla== * Sajantilan haastattelu. Luokka:Helsingin yliopiston professorit Luokka:Vuonna 1963 syntyneet Luokka:Elävät henkilöt Luokka:Suomalaiset professorit
Vincent Stochove

Vincent Stochove (25. helmikuuta 1605 Brugge – 25. syyskuuta 1679 Brugge) oli kirjailija ja matkailija. Stochove matkaili vuosina 1630–1632 yhdessä kolmen Normandiasta kotoisin olevan toverinsa kanssa Välimeren alueella. He kävivät esimerkiksi Kairossa, Siinailla, Syyriassa, Palestiinassa ja Osmanien valtakunnassa. Esimerkiksi vuonna 1630 Stochove kävi Bursan kaupungissa ja kuvaili muun muassa kaupungin vaatetoria. Hänen kuvauksensa ansiosta on saatu tietoa esimerkiksi, millainen asema kaupungilla oli silkkikaupassa. == Tuotantoa == * * == Lähteet == Luokka:Belgialaiset tietokirjailijat Luokka:Tutkimusmatkailijat Luokka:Matkakirjailijat Luokka:Vuonna 1605 syntyneet Luokka:Vuonna 1679 kuolleet
Keskipäivänvaara

Keskipäivänvaara () on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee lähellä Skibotnia. Vuoren korkein kohta on 1 429 metriä merenpinnan tasoa ylempänä. ==Lähteet== Luokka:Omasvuono Luokka:Tromssan läänin vuoret Luokka:Skandit
Sergius Rügenberg

Sergius Rügenberg tai Sergius Ruegenberg (17. tammikuuta 1903 Pietari, Venäjän keisarikunta – 23. maaliskuuta 1996 Berliini, Saksa) oli venäläis-saksalainen arkkitehti ja muotoilija. Vuodet 1925–1934 Rügenberg työskenteli arkkitehti Ludwig Mies van der Rohen toimistolla. Rügenbergin vastuulla oli mm. Barcelona-paviljongin rakennustyöt. Hän teki myös paviljonkiin tulleen Barcelona-tuolin piirroksia. Rügenberg oli mukana myös Villa Tugendhat -projektissa, johon hän suunnitteli huonekaluja ja sisustusta, ja suunnittelemessa Neue Wachea Berliinissä. Toisen maailmansodan jälkeen Rügenberg alkoi yhteistyön arkkitehti Hans Scharounin kanssa. Rügenberg piti henkilökohtaisesti huomattavasti enemmän Scharounin dynaamisesta arkkitehtuurista kuin Miesin. == Lähteet == Luokka:Venäläiset arkkitehdit Luokka:Saksalaiset arkkitehdit Luokka:Muotoilijat Luokka:Vuonna 1903 syntyneet Luokka:Vuonna 1996 kuolleet
Rihpogáisi

Rihpogáisi on Skandeilla sijaitseva monihuippuinen vuori Tromssan lääniin kuuluvassa Omasvuonon kunnassa, Norjassa. Se sijaitsee Skibotndalen-laakson varrella E8-tien lounaispuolella. Vuoren korkein huippu on 1 409 metriä merenpinnan tasoa ylempänä. ==Lähteet== Luokka:Omasvuono Luokka:Tromssan läänin vuoret Luokka:Skandit
Updown Court

Updown Court on Windleshamissa Surreyssa, Yhdistyneessä kuningaskunnassa sijaitseva asuinrakennus, joka luokiteltiin vuonna 2006 maailman kalleimmaksiThe World's Most Expensive Houses. Asunnon hinnaksi on arvioitu 122,2 miljoonaa dollaria. Kartanossa on 103 huonetta ja viisi uima-allasta sekä squash-kenttä, keilarata, lämmitetty marmorinen pihatie ja työhuoneen mosaiikkilattiassa 24 karaatin kultaus. Maanalaisessa autotallissa on tilaa kahdeksalle limusiinille. ==Lähteet== ==Aiheesta muualla== Luokka:Yhdistyneen kuningaskunnan asuinrakennukset Luokka:Surreyn rakennukset ja rakennelmat Luokka:Englannin kartanot
Der Stand der Dinge

Der Stand der Dinge (, Suomessa näytetty televisiossa nimellä Asioiden tila) on Wim Wendersin ohjaama saksalainen road movie vuodelta 1982. Elokuva on ohjaajan voimakkaasti omaelämäkerrallinen teos, ja se kertoo tarinan erittäin pienellä budjetilla Portugalissa elokuvaa työstävästä saksalaisesta kuvausryhmästä. Der Stand der Dinge puolustaa syrjäytyneitä ja kodittomia sekä heijastelee ongelmia, joita Wenders joutui kohtaamaan Yhdysvalloissa kuvatun elokuvansa Hammett tekemisen yhteydessä. Der Stand der Dinge palkittiin Venetsian elokuvajuhlilla 1982 Kultaisella leijonalla. Lisäksi sille myönnettiin Saksan elokuvapalkinto 1983 parhaan kuvauksen kategoriassa. == Lähteet == Luokka:Wim Wendersin ohjaamat elokuvat Luokka:Road moviet Luokka:Vuoden 1982 saksalaiset elokuvat Luokka:Kultainen leijona -palkitut elokuvat Luokka:Elokuvat elokuvanteosta
Animals as Leaders (albumi)

Animals as Leaders on Animals as Leadersin esikoisalbumi, joka julkaistiin 28. huhtikuuta 2009.Animals as Leaders: Animals as Leaders amazon.com. Viitattu 16. lokakuuta 2009 == Kappaleet == # # # # # # # # # # # # Lähde: == Kokoonpano == * Tosin Abasi – kitara, basso * Misha Mansoor – syntetisaattori, rumpuohjelmointi == Arvostelut == * AllMusic: AllMusic review * Imperiumi: 8+/10 == Lähteet == Luokka:Vuoden 2009 esikoisalbumit Luokka:Yhdysvaltalaiset progressiiviset metallialbumit __NOTOC__
International Tech Park Bangalore

International Tech Park Bangalore eli ITPB on Ascendas-yhtiön perustama ja johtama teknologiapuisto Bangaloressa.http://www.ascendas.com/english/businessSpace/scBussIT/ITPB.aspProperty Information : International Tech Park Bangalore (ITPB) Se on Intian ensimmäinen teknologiapuisto, jossa on "tee työtä ja leiki"-ympäristö informaatioteknologian kehittämistä varten. Aluetta varten on oma voimalaitos ja ympäristönsuojelu, muun muassa jäteveden puhdistus. ITPB-alueella on 200 000 nelimetriä työtilaa, jossa toimii 145 yhtiötä ja 20 000 ihmistä. Rakennusten englanninkieliset nimet ovat Discoverer, Inventor, Explorer, Navigator, Creator ja Pioneer. Alueella on myös 5 tähden hotelli Vivanta By Taj. Kesäkuussa 2002 "World Teleport Property of the Year"-palkinto myönnettiin ITBP:lle. == Lähteet == == Aiheesta muualla == * ITPB website * Ascendas website Luokka:Tiedepuistot Luokka:Intian rakennukset ja rakennelmat Luokka:Intian tiede ja tekniikka Luokka:Bangalore
Horsnesinvaara

Horsnesinvaara () on Skandeihin kuuluva vuorenhuippu Omasvuonon kunnassa Pohjois-Norjassa. Huipun korkeus merenpinnan tasosta on 1 321 metriä. == Lähteet == Luokka:Omasvuono Luokka:Tromssan läänin vuoret Luokka:Skandit
Isosepelkaija

Isosepelkaija (Barnardius zonarius) on australialainen kaija. Barnardius-suvun lajeja oli aikaisemmin kaksi, mutta nykyisin katsotaan B. barnardin olevan B. zonariuksen alalaji. B. barnardia kutsuttiin suomeksi nimellä sepelkaija. == Koko ja ulkonäkö == Linnun pituus on 37-42 cm ja paino 123–206 g. Sen höyhenpuku on pääosin vihreä, pää, posket ja niska ovat mustat, kaulassa on kirkkaan keltainen sepel ja pitkä pyrstö on sinikiiltoinen ja valkokärkinen. Naaras muistuttaa koirasta mutta on väreiltään himmeämpi ja sen pää on ennemminkin tummanruskea kuin musta. Nokka on vaaleanharmaa, koivet harmaat ja iiris ruskea. Aiemmin lajiin B. barnardi kuuluneet alalajit ovat muutoin samankaltaiset, mutta niiltä puuttuu selvästi tumma pää ja niiden höyhenpuku on himmeämmän vihreä. Nimi Kuva Kuvaus B. z. semitorquatus(engl. Twenty-eight parrot) Punainen nauha nokan yllä ja vihreä vatsa erottaa alalajista B. z. zonarius. B. z. zonarius(engl. Port Lincoln parrot / Port Lincoln ringneck) 200x200px Punaisen nauhan puute nokan yllä ja keltainen vatsa erottaa alalajista B. z. semitorquatus. B. z. macgillivrayi(engl. Cloncurry parrot) Selvästi keltainen vatsa ja punaisen nauhan puute nokan yllä erottaa alalajista B. z. barnardi. B. z. barnardi(engl. Mallee ringneck) Punainen nauha nokan yllä erottaa alalajista B. z. macgillivrayi. == Esiintyminen == Isosepelkaijat elävät laajalla alueella Australian sisäosissa, lajin elinympäristön ala on 1–10 miljoonaa neliökilometriä ja populaation koko on yli 100 000 yksilöä. Siitä tunnetaan neljä alalajia. Isosepelkaija on melko suosittu lemmikkilintu Euroopassa, mutta Suomessa sitä ei tavata ollenkaan tai juuri ollenkaan. == Elinympäristö == Laji elää hyvin monenlaisissa elinympäristöissä, kuten jokivarsien eukalyptusmetsiköissä, pensaikoissa, esikaupunkien ja viljelysmaiden metsiköissä. == Lisääntyminen == Pesintä alkaa elokuussa ja voi jatkua helmikuulle, jos olot ovat suotuisat, jolloin laji voi pesiä kahdesti kesän aikana. Pesä on tavallisesti syvällä eukalyptuksen onkalossa. Naaras munii neljästä kuuteen munaa, tavallisesti viisi, joita se hautoo keskimäärin 20 päivää. Naaras poistuu ruokailemaan vain aikaisin aamulla ja illalla. Koiras vartioi lähipuussa ja varoittaa heti, jos vaara uhkaa. Poikaset jättävät pesän viiden viikon ikäisinä. == Ravinto == Ruokavalio koostuu hedelmistä, pähkinöistä, siemenistä, marjoista, silmuista, kukista ja hyönteisistä sekä niiden toukista. Erityistä herkkua näyttävät olevan erään kurkun (Cucumis myriocarpus) ja vesimelonin (Citrullus lanatus) siemenet sekä pensastupakan (Nicotiana glauca) hedelmät. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Kaijat
Hattu (vuori)

Hattu (, ) on Skandeihin kuuluva vuorenhuippu Omasvuonon kunnassa Pohjois- Norjassa. Huipun korkeus merenpinnan tasosta on 1 075 metriä. == Lähteet == Luokka:Omasvuono Luokka:Tromssan läänin vuoret Luokka:Skandit
Lombardian ympäriajo 2007

Lombardian ympäriajo 2007 oli järjestyksessään 101. maantiepyöräilyn Lombardian ympäriajo. Kilpailu käytiin 242 kilometrin reitillä Varesesta Comoon 20. lokakuuta 2007. Damiano Cunego voitti Giro di Lombardian toisen kerran urallaan. Kahden tunnin ajon jälkeen kilpailun kärjessä ajoivat Jesús Del Nero, Bernhard Kohl, Pablo Lastras, Alberto Losada, Alan Pérez, Morris Possoni ja Matteo Tosatto, 10 minuuttia ja 50 sekuntia pääjoukon edellä. Madonna di Ghisallon nousussa kärkiryhmään jäivät jäljelle Losada, Pérez, Possoni ja Tosatto. Suurimmat ennakkosuosikit olivat 18 ajajan takaa-ajoryhmässä, kolme minuuttia kärkimiesten takana. Tosatto karkasi kärkiryhmästä ja saapui ensimmäisenä 44,3 kilometrin päässä maalista sijainneen Ghisallon huipulle. Team CSC vastasi vauhdinpidosta takaa-ajajien ryhmässä, ja kun muut karkulaiset Tosattoa lukuun ottamatta oli saavutettu, lähti Karsten Kroon irtiottoon. Hän saavutti Tosatton Civiglion nousussa 15 kilometrin päässä maalista, ja pian myös kilpailun ennakkosuosikit olivat hänen mukanaan. Damiano Cunego, Fränk Schleck, Riccardo Riccò ja Cadel Evans olivat nousun huipulla kärjessä, Paolo Bettini sen sijaan putosi ryhmästä. Samuel Sánchez ja Vladimir Gusev tavoittivat neljä kärkiajajaa alamäessä, ja ennen 2,85 kilometrin mittaisen San Fermon nousua myös Igor Antón, Thomas Dekker, Aleksandr Kolobnev, Luca Mazzanti ja Davide Rebellin nousivat kärkijoukkoon. Juuri ennen nousun alkua Schleck kaatui ja menetti voittomahdollisuutensa. Cunego ja Riccò hyökkäsivät San Fermon nousussa samanaikaisesti tien eri laidoilta. Nousun huipulla, viisi kilometriä maalista, he olivat kymmenen sekuntia takaa-ajajien edellä, ja pystyivät hyvällä yhteistyöllä pitämään etumatkan maaliin saakka. Loppusuoralla Riccò ajoi edellä, kunnes Cunego ohitti hänet melko helposti sata metriä ennen maalia. Samuel Sánchez sijoittui kolmanneksi ja Cadel Evans varmisti kuudennella sijallaan UCI ProTour -sarjan kokonaisvoiton. == Tulokset == {| | Ajaja Maa Joukkue Aika 1 Damiano Cunego Italia Lampre-Fondital 5.52.48 2 Riccardo Riccò Italia Saunier Duval - Prodir sama aika 3 Samuel Sánchez Espanja Euskaltel-Euskadi + 10 4 Andy Schleck Luxemburg Team CSC + 10 5 Davide Rebellin Italia Gerolsteiner + 10 6 Cadel Evans Australia Predictor-Lotto + 10 7 Luca Mazzanti Italia Ceramica Panaria-Navigare + 10 8 Thomas Dekker Alankomaat Rabobank + 10 9 Giovanni Visconti Italia Quick·Step - Innergetic + 16 10 Chris Horner Yhdysvallat Predictor-Lotto + 16 == Lähteet == Luokka:Lombardian ympäriajo Luokka:Pyöräilykausi 2007
Tulikukastaja

Tulikukastaja (Dicaeum trochileum) on Indonesian kotoperäinen varpuslintulaji, joka elää trooppisissa ja subtrooppisissa mangrovemetsiköissä. == Esiintyvyys == Tulikukastajasta tunnetaan kaksi alalajia, joista nimialalaji trochileum esiintyy laajalla alueella Indonesiassa, muun muassa Borneolla, Sumatralla ja Jaavalla. Alalaji stresemanni esiintyy vain Lombokin saarella.Scarlet-headed Flowerpecker (Dicaeum trochileum) The Internet Bird Collection: Flowerpeckers (Dicaeidae) Lajin elinympäristön ala on 100 000–1 000 000 neliökilometriä. == Lähteet == == Aiheesta muualla == * Valokuva lajista Martin Parrs Nature Pictures: Bali Birds 07: Scarlet-headed Flowerpecker (Dicaeum trochileum) Luokka:Kukastajat
Liekkikurkkukukastaja

Liekkikurkkukukastaja (Dicaeum monticolum) on Borneon kotoperäinen punakurkkuinen pienikokoinen varpuslintu. == Esiintyminen == Liekkikurkkukukastajat elävät Borneossa sekä vuoristometsissä että alavien maiden kosteissa metsissä ja myös Indonesian ja Malesian puolella.IBC Lajin elinympäristön ala on 20 000–50 000 neliökilometriä. == Lähteet == *Videoleike (IBC) === Viitteet === Luokka:Kukastajat
Smirnoff Ice

Smirnoff Ice on long drink -tyylinen juomasekoitus, jonka alkoholipitoisuus on Suomessa neljä tilavuusprosenttia. Juoma on makeaa, sitrusaromista ja harmaata. Litraa kohden siinä on sokeria 40 grammaa. Yhdysvaltain ulkopuolella juoma on vodkapohjainen. Smirnoff Iceä on myyty vuodesta 1999. Juomaa on saatavilla 0,275 litran ja 0,7 litran pulloissa sekä tölkeissä. Juomasta on olemassa myös guaranalla maustettu Black-versio. Suomessa juomaa toimittaa Hartwall. == Katso myös == * Smirnoff * Bacardi Breezer * Ready to drink == Lähteet == Luokka:Alkoholijuomamerkit
Tokyo-ga

Tokyo-ga on Wim Wendersin ohjaama dokumenttielokuva vuodelta 1985. Sen aiheena on japanilainen elokuvantekijä Yasujirō Ozu, jonka Wenders on maininnut lempiohjaajakseen. Dokumentissa Wenders matkustaa Tokioon ja haastattelee vuonna 1963 kuolleen Ozun elokuvien näyttelijöitä ja muita työntekijöitä. ==Lähteet== Luokka:Wim Wendersin ohjaamat elokuvat Luokka:Vuoden 1985 dokumenttielokuvat Luokka:Ranskalaiset dokumenttielokuvat Luokka:Saksalaiset dokumenttielokuvat
The Redshift

__NOTOC__ The Redshift on suomalaisen death metal -yhtye Omnium Gatherumin vuonna 2008 julkaistu neljäs studioalbumi. == Kappaleet == # # # # # # # # # # # == Kokoonpano == * Jukka Pelkonen – laulu * Harri Pikka – kitara, kosketinsoitin * Markus Vanhala – kitara * Eerik Purdon – bassokitara * Jarmo Pikka – rummut * Aapo Koivisto – kosketinsoitin === Muut tekijät === * Janne Saksa – äänittäjä * Teemu Aalto – äänittäjä * Dan Swanö – miksaaja, masteroija * Olli Lappalainen – grafiikka, design * Markus Männistö – valokuvat == Arvostelut == * Allmusic: Allmusic review * Imperiumi: 9½/10 * Soundi: Soundi: Levyarvio * V2.fi: V2.fi: Levyarvio == Lähteet == == Aiheesta muualla == * * The Redshift discogs.com -sivustolla Luokka:Vuoden 2008 albumit Luokka:Omnium Gatherumin albumit
That’s What You Get

That’s What You Get on Paramore-yhtyeen kappale vuoden 2007 Riot!-albumilta. Kappale julkaistiin albumin toisena singlenä Australiassa, kolmantena singlenä Yhdysvalloissa ja neljäntenä singlenä Isossa-Britanniassa. Single julkaistiin Australian radioissa 22. maaliskuuta 2008 ja Yhdysvaltain radioissa 24. maaliskuuta 2008. 12\. joulukuuta 2008 single sai kultalevyn Yhdysvalloissa yli 500 000 kappaleen myynnistä. == Musiikkivideo == Kappaleen musiikkivideon on ohjannut Marcos Siega. Se kuvattiin 2.–3. maaliskuuta 2008 Nashvillessa, Tennesseessä, ja julkaistiin 24. maaliskuuta 2008. Musiikkivideossa Paramore on soittamassa olohuoneessa. Samaan aikaan videossa näytetään pätkiä tytöstä ja pojasta (Aaron Holmes ja Jenna Galing), jotka ovat ihastuneet toisiinsa. Poika kuitenkin tuntuu laiminlyövän tyttöä flirttaillen muille tytöille. Musiikkivideon loppupuolella poika särkee tytön sydämen flirttailemalla toiselle tytölle. Videon taustalla esiintyy myös joukko Paramoren jäsenien perheenjäseniä ja ystäviä. Ystävät pitävät hauskaa yhtyeen taustalla koko videon ajan. Toinen näistä rakastavaisista tuntuu olevan jossakin tekemisissä yhden bändiin jäsenen kanssa. Ei kauankaan, kun pariskunta liittyy perheen ja ystävien joukkoon. Siellä tytön poikaystävä tapaa toisen tytön ja alkaa flirttailla tämän kanssa. Samaan aikaan kun poika jatkaa flirttailua toisen tytön kanssa, hänen tyttöystävänsä istuu sohvalla katsellen heitä. Kun he ottavat toisiaan kädestä, pojan tyttöystävä lähtee itkien pois. Musiikkivideo loppuu kohtaukseen, missä musiikkivideon alun tyttö ja poika suutelevat. == Listasijoitukset == Lista (2008) Lista sijoitus ARC Weekly Top 40 18 Britannian singlelista 55 Colombian Singles Chart 32 Billboard Hot 100 66 Billboard Hot Modern Rock Tracks 36 Billboard Pop 100 25 Mexican Top 100 51 New Zealand Singles Chart 35 Kanadan Hot 100 92 Hot100Brazil 48 Luokka:Paramoren kappaleet Luokka:Vuoden 2008 kappaleet
Can’t Take My Eyes off You

Can't Take My Eyes off You on alkujaan Bob Crewen ja Bob Gaudion kirjoittama ja Frankie Vallin tulkitsema laulu vuodelta 1967. Singlestä sukeutui yksi Vallin suurimmista hiteistä, ja se saavutti sijan 2 Billboard Hot 100 -listalla ja sai kultalevyn. Laulu oli yksi Vallin ilman lauluyhtyettään The Four Seasons äänittämistä kappaleista ja oli esittäjänsä suurin soolomenestys, kunnes hänen onnistui saada laulu ”My Eyes Adored You” listaykköseksi vuonna 1974. Can't Take My Eyes off You kuuluu populaarimusiikin coveroiduimpiin lauluihin. Suomeksi sen on levyttänyt Frederik vuonna 1992 nimellä ”Mennään uimaan”. == Populaarikulttuurissa == * Elokuvassa 10 Things I Hate About You tämä kappale kuullaan Patrick ”Pat” Veronan (Heath Ledger) esittämänä. * Can't Take My Eyes off You soi Netflixin The Crown -sarjan neljännen tuotantokauden 6. jaksossa, kun Walesin prinssi Charles ja Diana Spencer tanssivat. * Kappale Can't Take My Eyes off You soi NCIS: Los Angelesin kauden 12 jaksossa ”Can't Take My Eyes Off You”. == Lähteet == Luokka:Vuoden 1967 kappaleet Luokka:Bob Crewen säveltämät kappaleet Luokka:Bob Gaudion säveltämät kappaleet
Live Train to Heartbreak Station

__NOTOC__ Live Train to Heartbreak Station on yhdysvaltalaisen glam rock -yhtye Cinderellan ensimmäinen livealbumi, joka julkaistiin 19. syyskuuta 1991. Sen kappaleet äänitettiin Heartbreak Station -levyn kiertueella vuonna 1990. Albumi on julkaistu ainoastaan Japanissa. == Kappaleet == # # # # # # == Kokoonpano == * Tom Keifer – laulu, kitara, piano * Jeff LaBar – kitara * Eric Brittingham – basso * Fred Coury – rummut == Lähteet == Luokka:Vuoden 1991 konserttitallenteet Luokka:Cinderellan albumit
Amerikkalainen ystävä

Amerikkalainen ystävä () on Wim Wendersin ohjaama elokuva vuodelta 1977, jonka käsikirjoitus pohjautuu löyhästi Patricia Highsmithin Ripley-romaaniin Tom Ripley, amerikkalainen ystävä (1974). Se on luonteeltaan psykologinen jännityselokuva. Amerikkalaisen ystävän päärooleja esittävät Bruno Ganz, Dennis Hopper, Lisa Kreuzer ja Gérard Blain. Elokuvalle myönnettiin Saksan kriitikoiden palkinto 1977. Lisäksi se sai Saksan elokuvapalkinnon 1978 kategorioissa paras ohjaaja ja paras leikkaaja. The New York Timesin kriitikot valitsivat Amerikkalaisen ystävän vuonna 2004 yhdeksi kaikkien aikojen tuhannesta parhaasta elokuvasta. == Juoni == Amerikkalainen Tom Ripley (Dennis Hopper) esittelee ammatikseen kehyksiä valmistavalle ja kuolemansairaaksi itsensä uskovalle ystävälleen Jonathan Zimmermannille (Bruno Ganz) rikollisen, jonka mielestä Zimmermannin kannattaisi ryhtyä salamurhaajaksi, jotta hän voisi varmistaa perheelleen mittavan perinnön. == Lähteet == Luokka:Wim Wendersin ohjaamat elokuvat Luokka:Vuoden 1977 ranskalaiset elokuvat Luokka:Vuoden 1977 saksalaiset elokuvat Luokka:Ranskalaiset jännityselokuvat